### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 18. januar 2023 har vedtaget Magistratens foranstående indstilling af 9. januar 2023.

Magistratsafdelingen for Teknik og Miljø udarbejder notat.

###

Stiftelse af selskab til håndtering af opstilling af solceller på kommunale bygninger.

### Resume

I forbindelse med budgetforliget for 2023 har forligsparterne besluttet at stifte et selskab, som kan varetage etablering af solcelleanlæg på de kommunale tage, hvor dette er relevant og praktisk muligt. Selskabet foreslås stiftet som et anpartsselskab, med direktion og tilsynsråd forankret i Teknik og Miljø og Borgmesterens Afdeling.

Selskabet sigte er at understøtte den grønne omstilling i [adresse]. Selskabet er ikke etableret for at generere økonomisk afkast til [adresse] eller de enkelte institutioner. Eventuelle overskud skal reinvesteres i nye grønne tiltag.

[adresse] stiller garanti for selskabets optagelse af lån på maksimalt 101 mio. kr. Selskabet betaler en garantiprovision til [adresse].

### Beslutningspunkter

Det indstilles:

At 1) Byrådet godkender stiftelsen af Aarhus Kommunes Klimaselskab ApS som beskrevet i indstillingen.

At 2) Byrådet bemyndiger Rådmanden for Teknik og Miljø til at gennemføre etableringen og stiftelsen af Aarhus Kommunes Klimaselskab ApS.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 09-01-2023

Dan Jeppesen: 5

Fremsendes til [adresse] med bemærkning, at Magistraten i mødet den 9. januar 2023 anbefaler, at byrådet tiltræder Magistratsafdelingen for Teknik og Miljøs indstilling af 22. december 2022.

Der udarbejdes notat om businesscase i investeringen.